《李伯纪丞相挽诗 其五》
宋代·曾开

一别睢阳后，风霜十五年。劳生俱老矣，流涕独潸然。

丹井秋来就，心灯夜半传。定应真不死，归卧白云边。

作者简介：赣州人，徙居河南府，字天游。徽宗崇宁二年进士。曾从游酢学，与刘安世交。累擢起居舍人，权中书舍人。掖垣草制，多所论驳，忤时相意，左迁太常少卿。高宗时为刑部侍郎，上言增补禁军，迁礼部侍郎兼直学士院。忤秦桧，罢知婺州，改徽州，以病免。卒年七十一。